Diari Oficial de la Generalitat Valenciana


Sumari del DOGV 4727, del 06-04-2004 (2004/3402)

ORDE de 24 de març de 2004, de la Conselleria d'Agricultura, Pesca i Alimentació, per la qual es reconeixen determinats palmerars de rellevància històrica, econòmica, social i cultural de la Comunitat Valenciana, als efectes del Decret 131/2003, d'11 de juliol, del Consell, s'especifiquen mesures preventives de quarantena i es crea el registre d'Instal·lacions aptes per a la seua realització.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/03/24/(2)/dof/vci/html**

### Dades del document

Número de DOGV
:   4727

Data del DOGV
:   06-04-2004

Secció del DOGV
:   I. DISPOSICIONS GENERALS

Número del document
:   2004/3402


Data del document
:   24-03-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Albatera
    * Catral
    * Guardamar del Segura
    * Monforte del Cid
    * Dolores
    * Santa Pola
    * San Fulgencio
    * Aspe
    * Crevillent
    * protecció de la flora
    * malaltia vegetal
    * edifici d'ús agrícola
    * control fitosanitari
    * arbre
    * protecció del patrimoni
    * destrucció de cultius
    * registre de documents
    * tractament fitosanitari
    * legislació

ORDE de 24 de març de 2004, de la Conselleria d'Agricultura, Pesca i Alimentació, per la qual es reconeixen determinats palmerars de rellevància històrica, econòmica, social i cultural de la Comunitat Valenciana, als efectes del Decret 131/2003, d'11 de juliol, del Consell, s'especifiquen mesures preventives de quarantena i es crea el registre d'Instal·lacions aptes per a la seua realització. [2004/X3402]
  
El Decret 131/2003, d'11 de juliol, del Consell de la Generalitat, va establir un Pla de Protecció Integral Fitosanitària per als palmerars d'Elx, Orihuela i Alacant així com per a les seues zones d'influència, a fi de preservar-los de l'atac de qualsevol plaga o malaltia.
  
L'article 2 del Decret, en el seu apartat 1, indica que podrà estendre's el seu àmbit d'aplicació, a altres palmerars que siguen considerats també de rellevància històrica, econòmica, social i cultural, mitjançant Orde de la Conselleria d'Agricultura, Pesca i Alimentació.
  
El mateix article 2, en el seu apartat 2, definix com a zones d'influència dels palmerars, els termes municipals on s'hi ubiquen.
  
L'article 3, en el seu apartat 4, indica que es crearà un registre d'Instal·lacions aptes per a la realització de les mesures de quarantena.
  
La recent detecció a la Comunitat Valenciana d'un focus de Rhynchophorus ferrugineus (Olivier, 1790), en palmeres importades de fora de la UE, i que podria afectar palmerars històrics de valor incalculable, com el d'Elx que està considerat Patrimoni de la Humanitat, fa necessari que s'extremen les mesures de prevenció fitosanitària.
  
Atés, a més, que hi ha una inqüestionable relació entre la introducció i circulació d'espècies de palmeres foranes i l'extensió de les citades plagues.
  
Per tot això i a proposta de la Direcció General d'Investigació i Innovació Agrària i Ramaderia
  
ORDENE
  
Article 1
  
Que a més dels palmerars d'Elx, Orihuela i Alacant, es reconeguen com a palmerars de rellevància històrica, econòmica, social i cultural de la Comunitat Valenciana, a efectes de tot el que establix el Decret 131/2003, d'11 de juliol del Consell de la Generalitat Valenciana, els conjunts de palmeres de: Monfort, Aspe, Crevillent, Albatera, Catral, Dolores, Sant Fulgenci, Santa Pola i Guardamar del Segura.
  
D'acord amb el que establix l'apartat 2 de l'article 2 del Decret 131/2003, les seues zones d'influència correspondran als termes municipals on estiguen ubicats.
  
Article 2
  
D'acord amb la regulació continguda en l'apartat 1, de l'article 3 del Decret 131/2003, les palmeres procedents del Nord d'Àfrica (El Marroc, Algèria, Tunis, Líbia i Egipte) o del Pròxim Orient (Líban, Israel, Jordània, Siriana, Aràbia Saudita, Iemen, Emirats Àrabs i Kuwait), hauran de passar obligatòriament i de manera satisfactòria, una quarantena de sis mesos en instal·lacions pròpies i fora de les zones d'influència determinades en l'article 1 de la present Orde, abans de ser-hi introduïdes.
  
La data de començament de la quarantena serà la de registre d'entrada de la sol·licitud establida en l'article 4 de la present orde.
  
Les palmeres d'altres procedències hauran de passar de manera satisfactòria la inspecció i les altres mesures de quarantena que es determinen segons el que establix el Decret 131/2003, abans de la seua entrada en les zones d'influència dels palmerars reconeguts i indicats en l'article 1 de la present Orde.
  
Article 3
  
Al començament de la quarantena, les palmeres seran marcades mitjançant una etiqueta i, durant este temps, s'inspeccionaran periòdicament pels tècnics acreditats de la Conselleria d'Agricultura, Pesca i Alimentació, a fi de comprovar el seu estat fitosanitari i si han rebut els tractaments preventius que s'establisquen pel Servei de Prevenció Fitosanitària.
  
Les palmeres que hagen passat satisfactòriament la quarantena o la inspecció prèvia assenyalades en l'article anterior, es marcaran de forma diferenciada..
  
Article 4
  
Segons el que establix l'apartat 5 de l'article 3 del Decret 131/2003, la sol·licitud per a la realització de la quarantena i/o la inspecció prèvia i altres mesures complementàries es realitzarà mitjançant el model de l'Annex I.
  
Article 5
  
D'acord amb l'apartat 4 de l'article 3 del Decret 131/2003, es crea el registre d'Instal·lacions aptes per a la realització de la quarantena i/o inspecció prèvia de les palmeres, fora dels termes municipals dels palmerars reconeguts i indicats en article 1 de la present Orde.
  
a) En este, hauran d'inscriure's aquelles instal·lacions pertanyents a planteristes, productors i comerciants de palmeres que el sol·liciten a la Conselleria d'Agricultura, Pesca i Alimentació d'acord amb el model de l'Annex II.
  
b) Les sol·licituds hauran d'entregar-se en els registres centrals o territorials de la Conselleria d'Agricultura, Pesca i Alimentació.
  
c) Una vegada sol·licitada i realitzada la inspecció preceptiva, es comunicarà als interessats la decisió adoptada, en el termini de 30 dies a comptar des de la data de registre d'entrada de la sol·licitud.
  
d) El nombre de registre constarà de sis dígits, de manera que les dos primeres xifres siguen:
  
Alacant: 03
  
Castelló: 12
  
València: 46
  
I les quatre restants el nombre d'orde de la instal·lació dins del registre.
  
e) El Registre d'Instal·lacions aptes per a la realització de la quaranta i/o inspeccions prèvies de les palmeres quedarà ubicat en el Servei de Prevenció Fitosanitària de la Conselleria d'Agricultura, Pesca i Alimentació.
  
DISPOSICIONS FINALS
  
Primera. Es faculta la Direcció General d'Investigació i Innovació Agrària i Ramaderia, a adoptar les mesures necessàries destinades a desenrotllar i potenciar el Pla de Protecció Fitosanitària dels palmerars de rellevància històrica, econòmica, social i cultural de la Comunitat Valenciana.
  
Segona. Esta orde entrarà en vigor el mateix dia de la seua publicació en el Diari Oficial de la Generalitat Valenciana.
  
València, 24 de març de 2004
  
La consellera d'Agricultura, Pesca i Alimentació,


Còpia Permalink ELI